b'\n_START_ARTICLE_\nAurora (kreiseris)\n_START_PARAGRAPH_\n\xe2\x80\x9eAurora\xe2\x80\x9c (rus. \xd0\x9a\xd1\x80\xd0\xb5\xd0\xb9\xd1\x81\xd0\xb5\xd1\x80 \xc2\xab\xd0\x90\xd0\xb2\xd1\x80\xd0\xbe\xd1\x80\xd0\xb0\xc2\xbb) \xe2\x80\x93 \xc5\xa1arvuotadenis kreiseris, esantis Sankt Peterburge, \xc5\xa1iaurin\xc4\x97je Petrogrado krantin\xc4\x97je. Kreiseris laikomas vienu i\xc5\xa1 Sankt Peterburgo simboli\xc5\xb3.\n_START_SECTION_\nIstorija\n_START_PARAGRAPH_\nLaivas pastatytas 1900 m. \xe2\x80\x9eNaujojo Admiraliteto\xe2\x80\x9c laiv\xc5\xb3 statykloje pagal K. Tokarevskio projekt\xc4\x85. Kovin\xc4\xaf krik\xc5\xa1t\xc4\x85 kreiseris gavo 1905 m. gegu\xc5\xbe\xc4\x97s 14 d. Cusimos m\xc5\xab\xc5\xa1yje. V\xc4\x97liau buvo Baltijos laivyne, 1911 m. dalyvavo Siamo karaliaus kar\xc5\xabnavimo i\xc5\xa1kilm\xc4\x97se Bankoke. _NEWLINE_Laivo j\xc5\xabreiviai aktyviai dalyvavo 1917 m. Rusijos revoliucijos \xc4\xafvykiuose. Susiformav\xc4\x99s stereotipas, kad \xe2\x80\x9eAuroros\xe2\x80\x9c tu\xc5\xa1\xc4\x8dias \xc5\xa1\xc5\xabvis tapo signalu pulti \xc5\xbdiemos r\xc5\xabmus Spalio perversmo metu._NEWLINE_Iki 1940 m. \xe2\x80\x9eAurora\xe2\x80\x9c buvo mokomasis laivas, jame praktik\xc4\x85 atliko karini\xc5\xb3 mokykl\xc5\xb3 kursantai. Leningrado blokados metais dalyvavo m\xc5\xab\xc5\xa1iuose ginant miest\xc4\x85 nuo vermachto puolimo ir nuskendo. Po karo pakeltas, suremontuotas ir nuo 1948 m. kaip muziejus stovi prieplaukoje Did\xc5\xbeiojoje Nevkoje. 2014\xe2\x80\x932016 m. kreiseris kapitaliai suremontuotas.'